CELEX: 62007CA0376
Language: da
Date: 2009-02-19 00:00:00
Title: Sag C-376/07: Domstolens dom (Tredje Afdeling) af 19. februar 2009 — Staatssecretaris van Financiën mod Kamino International Logistics BV (anmodning om præjudiciel afgørelse fra Hoge Raad der Nederlanden (Nederlandene)) (Den fælles toldtarif — kombineret nomenklatur — tarifering — monitorer af typen Liquid Crystal Display (LCD), som kan tilsluttes et SUB-D-, DVI-D-, USB-, S-video- og Composite-video-stik — pos. 8471 — pos. 8528 — forordning (EF) nr. 754/2004)

18.4.2009   
            
            
               DA
            
            
               Den Europæiske Unions Tidende
            
            
               C 90/3
            
         Domstolens dom (Tredje Afdeling) af 19. februar 2009 — Staatssecretaris van Financiën mod Kamino International Logistics BV (anmodning om præjudiciel afgørelse fra Hoge Raad der Nederlanden (Nederlandene))
   (Sag C-376/07) (1)
   
   (Den fælles toldtarif - kombineret nomenklatur - tarifering - monitorer af typen Liquid Crystal Display (LCD), som kan tilsluttes et SUB-D-, DVI-D-, USB-, S-video- og Composite-video-stik - pos. 8471 - pos. 8528 - forordning (EF) nr. 754/2004)
   2009/C 90/05
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: Staatssecretaris van Financiën
   
      Sagsøgt: Kamino International Logistics BV
   
      Sagens genstand
   
   Anmodning om præjudiciel afgørelse — Hoge Raad der Nederlanden — fortolkning af bilag I til Kommissionens forordning (EF) nr. 1789/2003 af 11. september 2003 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 281, s. 1) — farvemonitor, der er i stand til at reproducere signaler fra såvel en automatisk databehandlingsmaskine som fra andre kilder — tarifering i pos. 8471 i KN — anvendelsen og gyldigheden af Kommissionens forordning (EF) nr. 754/2004 af 21. april 2004 om tarifering af visse varer i den kombinerede nomenklatur (EUT L 118, s. 32)
   
      Konklusion
   
   
               1)
            
            
               De i hovedsagen omhandlede monitorer kan tariferes i underposition 8471 60 90 som kombinerede enheder, der »hovedsageligt« anvendes i et automatisk databehandlingsanlæg efter betydningen i bestemmelse 5B, litra a), i kapitel 8 i den kombinerede nomenklatur i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 1789/2003 af 11. september 2003, alene fordi de er i stand til at gengive signaler fra både en automatisk databehandlingsmaskine og fra andre kilder.
            
         
               2)
            
            
               Med henblik på at afgøre, om de i hovedsagen omhandlede monitorer er enheder, der hovedsageligt anvendes i et automatisk databehandlingsanlæg, skal de nationale myndigheder, herunder domstolene, henholde sig til angivelserne i de forklarende bemærkninger vedrørende pos. 8471 i det harmoniserede system, der blev indført ved den internationale konvention vedrørende det harmoniserede varebeskrivelses- og varenomenklatursystem, indgået i Bruxelles den 14. juni 1983, samt ændringsprotokollen hertil af 24. juni 1986, navnlig punkt 1-5 i punkt D i kapitel I, om skærme til automatiske databehandlingsmaskiner.
            
         
               3)
            
            
               Kommissionens forordning (EF) nr. 754/2004 af 21. april 2004 om tarifering af visse varer i den kombinerede nomenklatur finder ikke anvendelse med henblik på tarifering af de i hovedsagen omhandlede monitorer.
            
         
      (1)  EUT C 269 af 10.11.2007.